ಹಿಂದಿನ ದಿನ 103 ಡಿಗ್ರಿ ಜ್ವರ, ಮರುದಿನ ಸ್ಫೋಟಕ ಬ್ಯಾಟಿಂಗ್‌ – ಸ್ಮೃತಿಯ ಬೆಂಕಿ ಆಟ, ಆರ್‌ಸಿಬಿ ಚಾಂಪಿಯನ್‌

– ಆಟಗಾರ್ತಿರಿಗೂ ಗೊತ್ತೇ ಇರಲಿಲ್ಲ, ಕೋಚ್‌ ಹೇಳುವಾಗ ಶಾಕ್‌!

ವಡೋದರಾ: ಬುಧವಾರ ಸಂಜೆ ಆರ್‌ಸಿಬಿ (RCB) ನಾಯಕಿ ಸ್ಮೃತಿ ಮಂದಾನ(Smriti Mandhana) ಅವರು 103 ಡಿಗ್ರಿ ಜ್ವರದಿಂದ ಬಳಲುತ್ತಿದ್ದ ವಿಚಾರ ಬಯಲಾಗಿದೆ.

ಹೌದು. ಎರಡನೇ ಬಾರಿ ಚಾಂಪಿಯನ್‌ ಆದ ಬಳಿಕ ಕೋಚ್‌ ಮಲೋಲನ್ ರಂಗರಾಜನ್ ಆಟಗಾರ್ತಿಯರ ಕೊಡುಗೆಯನ್ನು ಶ್ಲಾಘಿಸಿ ಮಾತನಾಡಿದರು.

ಈ ಸಂದರ್ಭದಲ್ಲಿ ಸ್ಮತಿ ಮಂದನಾ ಬುಧವಾರ ಸಂಜೆ 103 ಡಿಗ್ರಿ ಜರದಲ್ಲಿ ಬಳಲುತ್ತಿದ್ದರು. ಜ್ವರದಿಂದ ಅಸ್ವಸ್ಥರಾಗಿದ್ದರೂ ಅವರು ಎಲ್ಲಿಯೂ ತೋರಿಸಿಕೊಳ್ಳಲಿಲ್ಲ.ತಂಡದಲ್ಲಿ ಯಾರಿಗೂ ಈ ವಿಚಾರ ತಿಳಿದಿರಲಿಲ್ಲ. ಇದು ನಮ್ಮ ಸ್ಮೃತಿ ಎಂದು ಮೆಚ್ಚುಗೆ ಸೂಚಿಸಿದರು. ಇದನ್ನೂ ಓದಿ: WPL 2026 Final – ದಾಖಲೆಯೊಂದಿಗೆ ಇತಿಹಾಸ ಸೃಷ್ಟಿಸಿದ ಸ್ಮೃತಿ

Captain Smriti battled overnight fever to lead from the front and play that match winning knock…

Head Coach Malo’s words for 3 special players – Shreyanka, Pooja & Sayali, brought smiles on everyone’s faces…

A message for the next season and more from the dressing room.… pic.twitter.com/W6ToniL5II

— Royal Challengers Bengaluru (@RCBTweets) February 6, 2026

ಇಂದು ನಾನು ಮಧ್ಯಾಹ್ನ ಮಾತನಾಡಿದಾಗ, ನನಗೆ ಯಾವುದೇ ಸಮಸ್ಯೆ ಇಲ್ಲ. ನಾನು ಇಲ್ಲಿಯೇ ಇರುತ್ತೇನೆ ಎಂದು ಸ್ಮೃತಿ ಹೇಳಿದರು. ಇದು ಅವರ ಆಟದ ಬದ್ಧತೆಯನ್ನು ತೋರಿಸುತ್ತದೆ ಎಂದು ಹೊಗಳಿದರು. ರಂಗರಾಜನ್ ಸ್ಮೃತಿ ಜ್ವರದಿಂಧ ಬಳಲಿದ್ದ ವಿಚಾರ ತಿಳಿಸಿದಾಗ ಆಟಗಾರ್ತಿಯರು ಒಮ್ಮೆ ಶಾಕ್‌ ಆಗಿ ಬಳಿಕ ಚಪ್ಪಾಳೆ ತಟ್ಟಿ ಸ್ಮೃತಿ ಮಂದಾನ ಅವರನ್ನು ಅಭಿನಂದಿಸಿದ್ದರು.

ಮೊದಲು ಬ್ಯಾಟ್‌ ಮಾಡಿದ್ದ ಡೆಲ್ಲಿ 4 ವಿಕೆಟ್‌ ನಷ್ಟಕ್ಕೆ 203 ರನ್‌ ಗಳಿಸಿತು. ಕಠಿಣ ಮೊತ್ತವನ್ನು ಬೆನ್ನಟ್ಟಿದ ಆರ್‌ಸಿಬಿ 9 ರನ್‌ ಕಳೆಯುವಷ್ಟರಲ್ಲಿ ಗ್ರೇಸ್‌ ಹ್ಯಾರಿಸ್‌ ಅವರ ವಿಕೆಟ್‌ ಕಳೆದುಕೊಂಡು ಸಂಕಷ್ಟಕ್ಕೆ ಸಿಲುಕಿತ್ತು. ನಂತರ ಎರಡನೇ ವಿಕೆಟಿಗೆ ಸ್ಮೃತಿ ಮತ್ತು ಜಾರ್ಜಿಯಾ ವಾಲ್‌ 92 ಎಸೆತಗಳಲ್ಲಿ 165 ರನ್‌ ಜೊತೆಯಾಟವಾಡಿ ತಂಡವನ್ನು ಜಯದತ್ತ ಕೊಂಡೊಯ್ದರು. ಇದನ್ನೂ ಓದಿ: ರಾಧಾ ಯಾದವ್‌ ಹಿಟ್‌ ವಿಕೆಟ್‌ ಆಗಿದ್ರಾ? ಯಾಕೆ ಇಷ್ಟೊಂದು ಚರ್ಚೆ?

ಪಂದ್ಯ ಗೆಲ್ಲಲು 13 ರನ್‌ಗಳು ಬೇಕಿದ್ದಾಗ ಸ್ಮೃತಿ ಮಂದಾನ 87 ರನ್(41‌ ಎಸೆತ, 12 ಬೌಂಡರಿ, 3 ಸಿಕ್ಸ್‌) ಸಿಡಿಸಿ ಔಟಾದರು. ಈ ಪಂದ್ಯದ ಅತ್ಯುತ್ತಮ ಆಟಕ್ಕೆ ಅವರಿಗೆ ಅರ್ಹವಾಗಿಯೇ ಪಂದ್ಯಶ್ರೇಷ್ಠ ಗೌರವ ಒಲಿಯಿತು.